

REPUBLIKA HRVATSKA

OPĆINSKO DRŽAVNO ODVJETNIŠTVO

U SPLITU

Split, Gundulićeva 29A

Broj: A-73/2023-4

Split, 6. srpnja 2023.

POZIV NA DOSTAVU PONUDA

Za provedbu postupka nabave – SISTEMATSKI PPREGLEDI

Evidencijski broj JN-6/23-jdn

Split, 6. srpnja 2023.

UPUTE ZA PRIPREMU I PODNOŠENJE PONUDE

Općinsko državno odvjetništvo u Splitu pokrenuo je postupak jednostavne nabave sistematskih pregleda službenika i namještenika te je v.d. općinskog državnog odvjetnika u Splitu donio odluku o početku postupka jednostavne nabave broj: A-73/2023 od 11. svibnja 2023. na temelju odredbe članka 12. stavka 1. točke 1. i članka 15. stavka 1.,2. i 3. Zakona o javnoj nabavi (Narodne novine, broj: 120/16 i 114/22 i Pravilnika o provedbi postupka jednostavne nabave Općinskog državnog odvjetništva u Splitu broj: A-25/2023 od 7. veljače 2023. procijenjene vrijednosti manje od 26.540,00 Eur-a, odnosno za nabavu radova manje od 66.360,00 Eur-a (tzv. jednostavnu nabavu). Naručitelj nije obvezan provoditi postupke javne nabave propisane Zakonom o javnoj nabavi.

1 . OPĆI PODACI

1.1. Podaci o Naručitelju

OPĆINSKO DRŽAVNO ODVJETNIŠTVO U SPLITU

Gundulićeva 29 A

21000 Split

OIB: 88116062296

Poslovna banka: Hrvatska poštanska banka

IBAN: HR5523900011100013316

Broj telefona: 021-387-504

Broj telefaksa: 021-385-550

Internetska adresa: tajnistvo@odost.dorh.hr

1.2.Predstavnici naručitelja za komunikaciju s ponuditeljima:

Osobe ovlaštene za komunikaciju s ponuditeljima su:

1. Marina Kalaš Crljenak, tel: 021-387-552

Zahtjev za pojašnjenje potrebno je poslati na e-mail marina.kalascrljenak@odost.dorh.hr

1.3.Evidencijski broj nabave : JN-6/23-jdn

1.4.Vrsta postupka javne nabave:

Jednostavna nabava –prema čl. 15. Zakona o javnoj nabavi i Pravilniku o provedbi postupka jednostavne nabave Općinskog državnog odvjetništva u Splitu broj: A-25/2023 od 7. veljače 2023.

1.5.Procijenjena vrijednost predmeta nabave

Procijenjena vrijednost predmeta nabave iznosi 11.200,00 Eur-a.

2. PODACI O PREDMETU NABAVE

2.1.Opis predmeta nabave

Nabava : Zdravstvene usluge

CPV oznaka: 85140000-2

Naziv iz Jedinstvenog rječnika javne nabave: Zdravstvene usluge

2.2.Količina predmeta nabave

Usluge sistematskog pregleda za 70 državnih službenika i namještenika Općinskog državnog odvjetništva u Splitu prema specifikaciji i okvirnoj količini iskazanoj u Troškovniku. Stvarna količina broja osoba može biti jednaka ili manja od okvirne količine, ali ukupno plaćanje na temelju sklopljenog ugovora ne smije prelaziti 159,27 Eur-a po osobi koja će obaviti sistematski pregled.

Ponuditelj mora omogućiti svakom od službenika i namještenika obavljanje kompletnog sistematskog pregleda unutar jednog radnog dana.

2.3.Tehničke specifikacije predmeta nabave

Sistematski pregled državnih službenika i namještenika obuhvaća slijedeće vrste pregleda

1. Sistematski pregled za žene

* Laboratorijska pretraga:

Krvi SE, KKS,GUK, trigliceridi, bilirubin, kreatinin, Fe, kolesterol, HDL-kolesterol, LDL-kolesterol, AST, ALT, GGT, urati,

Urin-kompletna pretraga

* UZV abdomena (jetre, žućnog i mograćnog mjehura, žučnih vodova, gušteraće, slezena, bubrega)
* UZV štitnjače i TSH
* EKG s očitanjem
* UZV dojki ili mamografija
* Pregled ginekologa: transvaginalna sonografija (TVS) PAPA test
* Pregled oftamologa (provjera dioptrije, oštrine vida, očnog tlaka)
* Internistički pregled, završno mišljenje i razgovor s pacijentom

1. Sistematski pregled za muškarce:

* Laboratorijska pretraga:

Krvi SE, KKS,GUK, trigliceridi, bilirubin, kreatinin, Fe, kolesterol, HDL-kolesterol, LDL-kolesterol, AST, ALT, GGT, urati,

Urin-kompletna pretraga

* UZV abdomena (jetre, žućnog i mograćnog mjehura, žučnih vodova, gušteraće, slezena, bubrega)
* UZV štitnjače i TSH
* EKG s očitanjem
* Specifični prostatični antigen (PSA)
* UZV prostate
* Pregled oftamologa (provjera dioptrije, oštrine vida, očnog tlaka)
* Internistički pregled, završno mišljenje i razgovor s pacijentom

2.4.Mjesto obavljanja pregleda

Lokacija odabranog ponuditelja ili u krugu 15 km od sjedišta.

2.5.Rok početka i završetka pružanja usluga i trajanja ugovora:

Početak pružanja usluga je u roku od 10 dana od dana zaključenja ugovora/izdavanja narudžbenice do 31. prosinca 2023. godine, sukcesivno prema dogovorenim terminima između ponuditelja i Naručitelja.

3. PODACI O PONUDI

3.1.Sadržaj ponude

Cjelovitu ponudu sačinjavaju ispunjeni i od ovlaštene osobe ponuditelja potpisani i ovjereni:

* Ponudbeni list
* Popunjeni i ovjereni troškovnik

Ponuditelj ne smije mijenjati ili brisati originalni tekst Poziva na dostavu ponuda ili bilo kojeg obrasca iz poziva. Sve izjave i sve stranice troškovnika koje potpisuje i ovjerava ponuditelj moraju biti potpisane od strane ovlaštene osobe gospodarskog subjekta.

Ponuditelji, pravne osobe, moraju u Ponudbenom listu naznačiti imena i odgovarajuću kvalifikaciju osoba odgovornih za izvršenje ugovora.

3.2. Način dostave ponude

Ponuda se predaje neposredno u prijemni ured naručitelja ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno:

OPĆINSKO DRŽAVNO ODVJETNIŠTVO U SPLITU

Gundulićeva 29 A

21000 Split

Evidencijski broj nabave: JN-6/23-jdn

Predmet nabave : PONUDA ZA SISTEMATSKE PREGLEDE

„PONUDA-NE OTVARAJ“

Na omotnici je potrebno naznačiti naziv i adresu ponuditelja.

Ponuda bez obzira na način dostave mora biti dostavljena naručitelju do 13. srpnja 2023. do 13:00 sati.

Nije dozvoljeno dostavljanje ponude elektroničkim putem.

3.3. Cijena ponude

Cijena ponude obuhvaća sve stavke troškovnika i piše se brojkama .

Cijena ponude izražava se u eurima.

Jedinične cijene izražene u troškovniku su fiksne i nepromjenjive.

U cijenu ponude moraju biti uračunati svi troškovi i popusti.

3.4.Rok, način i uvjeti plaćanja

Predujam isključen.

Naručitelj se obvezuje obavljene sistematske preglede, temeljem ispostavljenog e-Računa, platiti u roku od 30 dana od dana primitka e-Računa na poslovni račun ponuditelja kod poslovne banke što će se utvrditi ugovorom.

3.5.Rok valjanosti ponude

Ponuda mora važiti za period najmanje 30 dana od dana određenog za dostavu ponude.

3.6.Kriterij odabira najpovoljnije ponude

Sukladno odredbama ZJN i Naputka za postupanje u postupcima nabave, stručno povjerenstvo Naručitelja utvrdit će prihvatljivost ponude gdje je apsolutni ponder cijene 100% (najniža cijena).

Najpovoljnija ponuda je prihvatljiva, prikladna i pravilna ponuda s najnižom ukupnom cijenom.

Ukoliko na nadmetanje pristignu ponude sa istim ponderom cijena, kao najpovoljnija bit će odabrana ona koja je zaprimljena ranije.

3.7. Jezik na kojem se sastavlja ponuda

Ponuda se podnosi na hrvatskom jeziku i latiničnom pismu.

3.8. Datum, vrijeme i mjesto dostave ponude

Rok za dostavu ponuda je 13. srpnja 2023. do 13:00 sati.

Ponuda bez obzira na način dostave mora biti dostavljena naručitelju do 13. srpnja 2023. do 13:00 sati.

Ponude koje naručitelj primi nakon isteka krajnjeg roka za podnošenje ponude smatrat će se kao zakašnjele.

3.9. Rok donošenja odluke o odabiru ili poništenju

Naručitelj će Odluku o odabiru odnosno Odluku o poništenju svakom ponuditelju dostaviti u roku od 30 dana od isteka roka za dostavu ponuda.

Na odluku naručitelja nema prava žalbe.

3.10. Posebne odredbe

Na ovaj postupak ne primjenjuju se odredbe ZJN te Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu.

OPĆINSKO DRŽAVNO ODVJETNIŠTVO

U SPLITU